open-index/open-wikipedia-markdown huggingface dataset:
Citroën C-Elysée

**Citroën C-Elysée** on Citroënin vuodesta 2012 lähtien valmistama keskiluokan sedan. Malli esiteltiin Pariisin autonäyttelyssä syksyllä 2012, ja se on suunnattu erityisesti kehittyville markkina-alueille, kuten esimerkiksi Itä-Eurooppaan ja Pohjois-Afrikkaan. Citroën C-Elyséen lähes identtinen sisarmalli on Peugeot 301. Kiinan markkinoilla C-Elysée korvasi aiemman Elysée-mallin, joka perustui Citroën ZX:ään.

Vuoden 2014 Euro NCAP -kolaritestistä C-Elysée sai tulokseksi kolme tähteä viidestä.

Vuonna 2016 Citroën C-Elyséen ulkoista ilmettä muutettiin uudempia Citroën-malleja vastaavaksi. Ohjaamossa kojelauta uusittiin. 

## Lähteet

## Aiheesta muualla
Mercedes-AMG GT

**Mercedes-AMG GT** (C190) on kaksiovinen urheiluautomalli, jonka on kehittänyt Mercedes-AMG. Malli paljastettiin 9. syyskuuta 2014, ja virallisesti se esiteltiin saman vuoden lokakuussa Pariisin autonäyttelyssä. Mercedes-Benz SLS AMG:n jälkeen kyseessä on toinen kokonaan Mercedes-AMG:n suunnittelema auto. Autosta valmistetaan kahden eri suorituskyvyn versiota. Auto tuli myyntiin maaliskuussa 2015 ja GT3-mallit julkaistiin vuonna 2016.

Auton kaikki versiot koottiin aluksi Mercedes-Benzin tehtaalla Saksan Sindelfingenissä. Heinäkuussa 2022 tiedotettiin, että Valmet Automotive alkaa valmistaa Mercedes-AMG GT:tä Uudessakaupungissa loppuvuonna 2023. Suomessa valmistetaan auton nelioviset mallit, joita on saatavilla sekä polttomoottori- että hybridikäyttöisenä.

Pariisin autonäyttelyssä syyskuussa 2016 esiteltiin kangaskattoinen avomalli Roadster. 

Mercedes-Benz julkisti 28. lokakuuta 2021 uuden Mercedes-AMG R232 SL-sarjan Roadster-version suoraksi seuraajaksi.

## Lähteet

## Aiheesta muualla
Elossa 24h

**Elossa 24h** on tammikuussa 2017 alkanut suomalainen dokumentaarinen tositelevisiosarja. Ohjelmassa seurataan yhtä vuorokautta, ja myöhemmillä kausilla yhtä viikkoa, sairaaloissa ja terveydenhuollon yksiköissä eri puolilla Suomea. Ohjelma perustuu brittiläiseen ohjelmaformaattiin *Keeping The Nation Alive*.

Ohjelmassa potilastarinoita kerrotaan niin potilaiden, heidän läheistensä kuin sairaalahenkilökunnankin näkökulmasta. Ohjelmaa on esitetty kahdeksan tuotantokautta, ja se on palkittu kolmesti Kultainen Venla -palkinnolla.

## 1. tuotantokausi
Ensimmäinen tuotantokausi kuvattiin 21. syyskuuta 2016 kahdeksalla eri paikkakunnalla. Kuvauksia tehtiin sairaaloissa, terveyskeskuksissa, päivystyksissä, ambulansseissa, hälytysajoissa ja helikoptereissa Helsingissä, Tampereella, Turussa, Oulussa, Kuopiossa, Rovaniemellä, Hämeenlinnassa ja Nilsiässä.

Ensimmäinen tuotantokausi sisältää seitsemän jaksoa, ja ne esitettiin 1. tammikuuta 2017 alkaen. Ohjelman jaksoja niiden ensilähetyksinä seurasi keskimäärin 648&nbsp;000 ihmistä.

## 2. tuotantokausi
Toinen tuotantokausi kuvattiin 20. syyskuuta 2017. Kausi sisältää seitsemän jaksoa, jotka esitettiin 7. tammikuuta 2018 alkaen Yle TV1:llä ja Yle Areenassa.

## 3. tuotantokausi
Kolmas tuotantokausi kuvattiin 3. lokakuuta 2018. Kahdeksan jaksoa esitettiin Yle TV1:llä ja Yle Areenassa 6. tammikuuta 2019 alkaen.

## 4. tuotantokausi
Neljännen kauden jaksot kuvattiin lähes kokonaan keskiviikkona 2. lokakuuta 2019 eri puolilla Suomea. Jaksot esitettiin Yle TV1:ssä ja Yle Areenassa yhden viikon aikana 12. tammikuuta 2020 alkaen. Kuvauksia tehtiin noin kymmenessä suomalaisessa kaupungissa, ja mukana olivat kaikki Suomen yliopistosairaalat. Kaikkiaan ohjelmaa oli toteuttamassa yhden päivän aikana noin sata tv-alan ammattilaista. Tuotantokausi sisältää kahdeksan jaksoa. Kausi alkoi ensihoitoon keskittyvällä erikoisjaksolla, jossa seurattiin akuuttilääkärin, helikopterilääkärin sekä ensihoitajan työtä.

## 5. tuotantokausi
Viidennen kauden kaikki jaksot kuvattiin 18.11.2020. Koko kausi julkaistiin Yle Areenassa 28.3.2021 ja ne esitettiin televisiossa yhden viikon aikana 28.3.2021 - 4.4.2021. Kaudella käsiteltiin koronapandemiaa.

## Lähteet

## Aiheesta muualla
* Sarja Yleisradion sivuilla
Istanbulin isku 2017

**Istanbulin yökerhoammuskelu 2017** tapahtui Turkissa Istanbulin Beşiktaşin alueella Reina-yökerhossa 1. tammikuuta 2017. Terrori-iskussa kuoli 39 ihmistä ja haavoittui 69.  Terroristijärjestö Isis ilmoittautui iskun tekijäksi.

16. tammikuuta 2017 uzbekistanilainen ampuja, 34-vuotias Abdulgadir Masharipov, taistelijanimeltään Ebu Muhammed Horasani, pidätettiin Esenyurtin kaupunginosassa Istanbulissa ja hän on tunnustanut tekonsa. Hän toimi Isisin nimissä ja oli saanut terroristikoulutusta Afganistanissa. Hänen piilopaikkansa kotietsinnässä löytyi 185 000 €:n arvosta eri maiden valuuttoja. Hänen lisäkseen on pidätetty yksi irakilainen mies ja kolme naista, jotka ovat kotoisin Egyptistä ja kahdesta muusta Afrikan maasta.

## Lähteet
Boffa

**Boffa** on kaupunki ja prefektuurin hallintokeskus Guinean länsiosassa Atlantin valtameren rannikolla. Aluehallinnollisesti se sijaitsee Bokén alueen Boffan prefektuurissa. Kaupungin väkiluku oli 27&nbsp;130 (vuonna 2014), kun koko Boffan prefektuurissa asui 212&nbsp;583 ihmistä. Seutua asuttavat erityisesti bagat ja susut.

Kaupunki sijaitsee linnuntietä noin 83 kilometriä Guinean pääkaupunki Conakrystä luoteeseen, Fatalajoen suualueella Pongon estuaarin luoteisrannalla. Siellä on kalastussatama. Boffa on markkinapaikka kalalle, riisille, banaanille, palmuöljylle ja siemenille. Kaupungin telakka sijaitsee 16 kilometriä ylävirtaan ja voi nousuveden aikaan ottaa vastaan enintään syväykseltään 5 metrin aluksia. Kaupungin satamatoimintojen merkitys on kuitenkin vähentynyt rannikon siirtyvien hiekkasärkkien ja mangrovesoiden sekä pääkaupunki Conakryn sataman kehittymisen johdosta.

Paikkakunta oli aikoinaan orjien keräilyasema ja 1860-luvulla siitä tuli Ranskan kauppapaikka, ja tärkeä luonnonkumin viejä (1870–1914). Boffassa oli Guinean ensimmäinen katolinen lähetysasema (1877, ylläpitäjänä *Congrégation du Saint-Esprit*, Pyhän Hengen kongregaatio) ja ranskankielinen koulu (1878).

## Lähteet
Einar Runeberg

**Einar Runeberg** (16. syyskuuta 1877 Helsinki – 4. toukokuuta 1938 Tammisaari) oli suomalainen lääkäri.

## Elämäkerta
Runebergin vanhemmat olivat professori, valtioneuvos Johan Wilhelm Runeberg ja Edith Alexandra Levón. Hän pääsi ylioppilaaksi Nya svenska läroverket i Helsingforsista 1895 ja valmistui Helsingin yliopistosta lääketieteen kandidaatiksi 1902 ja lääketieteen lisensiaatiksi 1907.

Runeberg oli Lappeenrannan kaupunginlääkärinä 1908–1914 ja vuonna 1906 perustetun Kauniaisten parantolan (Bad Grankulla) ylilääkärinä 1913–1923. Munuaistuberkuloosista kärsinyt venäläinen poliitikko Aleksandr Kerenski oli vuonna 1916 hoidettavana Runebergin johtamassa Kauniaisten parantolassa. Keväällä 1917 maaliskuun vallankumouksen jälkeen Venäjän oikeusministeriksi noussut Kerenski yritti Runebergin kautta saada neuvotteluyhteyttä suomalaisiin aktivisteihin. Kerenski tapasikin 14. huhtikuuta 1917 Bad Grankullassa suomalaisten aktivistien lähetystön, johon kuuluivat tohtori Yrjö Kajava, maisteri Erik Grotenfelt sekä ylioppilaat Vilho Setälä ja Kaarlo Ruuskanen. Aktivistien lähetystö ilmoitti Kerenskille jättämässään kirjelmässä jatkavansa politiikkaa, jonka tavoitteena oli Suomen täysi riippumattomuus. 

Suomen sisällissodan aikana Runeberg oli mukana järjestämässä tanskalaisia vapaaehtoisia Suomeen. Sodan jälkeen hänet nimitettiin Suomen Tanskan-lähetystön attaseaksi.

Runeberg oli Suomen Kööpenhaminan-lähetystön avustajana 1918–1919 ja hän oli jo aikaisemmin Suomalaisen yhdistyksen puheenjohtajana Kööpenhaminassa ennen Suomen sisällissodan puhkeamista, kunnes Suomen lähetystö perustettiin kaupunkiin. Runeberg toimi sittemmin vt. kaupunginlääkärinä Porvoossa 1921–1922, Kristiinankaupungissa 1922–1930 ja Tammisaaressa 1930–1938. Runeberg oli myös Lappeenrannan ja Kristiinankaupungin kaupunginvaltuustojen jäsenenä.

Einar Runeberg oli naimisissa vuodesta 1902 Enni Selinin kanssa. Heidän poikansa oli rehtori ja historiantutkija Carl Michael Runeberg. Einar Runebergin veljiä olivat professori Birger Runeberg ja metsänhoitaja Lars Runeberg.

## Lähteet
Saara Jokiaho

**Saara Jokiaho** (s. 1982 Vantaa) on suomalainen näyttelijä, joka työskentelee Jyväskylän kaupunginteatterissa. Jokiaho valmistui näyttelijäksi Lahden ammattikorkeakoulun musiikkiteatterilinjalta vuonna 2011 sekä muusikoksi Helsingin konservatoriosta vuonna 2005. Hän on näytellyt myös Teatteri Imatrassa ja Helsingin kaupunginteatterissa. Jokiaho on äänialaltaan sopraano. 

## Roolit teattereissa
### Jyväskylässä
*Hiirenloukku (neiti Casewell), 2025
*Bosslady (Anni), 2024
*Evita (Eva Perón), 2024
*Poikakoodi, 2023
*Ella ja Paterock (Ella), 2019
*Hiirenloukku (neiti Casewell), 2022
*Suruttomat (Johanna), 2022
*9 hyvää syytä elää (Klara Harmaa), 2021
*The Addams Family (Wednesday), 2021
*Kultainen vasikka (Lahja), 2020
* Phantom - Pariisin oopperan kummitus (Christine), 2019
*Tavat ja Toiveet: Jane Austenin matkassa (Margaret), 2019
* Oi ihana Panama (Karhu), 2018
*Merten gorilla (Ana Molina), 2018
*Hair (Dionne), 2018
* Kun isoisä Suomeen hiihti, 2018
*Peter Pan (päärooli), 2017
* Onnensirpaleita (Riitta, sivurooleja), 2017
*Kolme sisarta (Irina, päärooli), 2017
*Kauas pilvet karkaavat, 2017
* Diivat (Audrey), 2016
* Ansa - Musikaali liian hyvästä ihmisestä, 2016
*Jekyll&Hyde (Emma Carew), 2015
*Elämänmeno (Anneli Nieminen ja Huulipunatyttö), 2015
*Prinsessa Ruusunen - Maailman ihanin satu (Päivätär ja Liljana), 2015
*Lainahöyhenissä, 2015
*Yksi lensi yli käenpesän, 2014
*Niskavuoren naiset, 2014

### Teatteri Imatrassa
* Liisa Ihmemaassa (päärooli)
* Viivi ja Wagner (Viivi)
* Veriveljet (Linda)

### Muut roolit
* Peter Pan -seikkailumusikaali (päärooli), Teatterimuseo, Kaapelitehdas

## Lähteet

## Aiheesta muualla
* Kotisivut
Shanghai Port

**Shanghai International Port Group F.C.** tai **Shanghai SIPG** on kiinalainen jalkapalloseura Shanghain kaupungista. Seuran omistaa Shanghai International Port Group (SIPG). Seuran miesten edustusjoukkue pelaa maan korkeimmalla sarjatasolla Kiinan Superliigassa. Joukkue pelaa kotiottelunsa Shanghai Stadiumilla.

## Lähteet

## Aiheesta muualla
* Seuran verkkosivusto
Jääpallon Neuvostoliiton mestaruussarja 1970–1971

**Neuvostoliiton jääpallon mestaruussarja** kaudella 1970-1971 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Sverdlovskin SKA.

## Sarjataulukko

Severonikel putosi mestaruussarjasta. Tilalle nousi Fili Moskova.

## Lähteet
Axel Kyander

**Axel Kyander**, (14. toukokuuta 1838 Mäntyharju – 12. huhtikuuta 1920 Mäntyharju) oli suomalainen kauppias, maanviljelijä, moninkertainen valtiopäivämies, kunnallisneuvos, kuntakokouksen puheenjohtaja ja ritari venäläisessä Pyhän Stanislauksen ritarikunnassa.

Kyanderin vanhemmat olivat maanviljelijä ja varanimismies Johan Henrik Kyander (1805–1850) ja Helena Hokkanen (–1891). Kyander kasvoi Pekkalan maatilalla Mäntyharjulla. Hän avioitui vuonna 1865 Hilma Charlotta von Pfalerin (1837–1894) kanssa, joka oli Heinäveden nimismies Fredrik von Pfalerin ja Anna Maria Hjelmmanin tytär. Kyander piti maaseutukauppaa Mäntyharjulla vuodesta 1860 ja toimi kauppiaana Mikkelissä 1880-luvulta alkaen. Hän oli kunnallisneuvos ja kuntakokouksen puheenjohtaja Mäntyharjulla useisiin otteisiin. Hän osallistui Mäntyharjun tuomiokunnan edustajana  talonpoikaissäädyssä valtiopäiville 1872, 1882, 1885, 1888, 1891 ja 1897.  Vuonna 1893 Akseli Kyander lyötiin Pyhän Stanislauksen ritarikunnan 3. luokan ritariksi. Kyander omisti Ryönän hovin Mäntyharjulla 1888–1899.

## Lähteet

## Kirjallisuutta
*
Jussi Koivusalo

**Jussi Arvi Koivusalo** (23. maaliskuuta 1929 Alavus – 6. tammikuuta 2000) oli suomalainen kuvanveistäjä, jonka ateljee sijaitsi Espoon Mankkaalla. Hän sai kuvataiteen valtionpalkinnon 1981 ja Espoon kaupungin taidepalkinnon 1983. Hänen teoksiaan on muun muassa Valtion taidemuseon, Amos Andersonin taidemuseon sekä monien kaupunkien ja seurakuntien kokoelmissa.

Jussi Koivusalon vanhemmat olivat kotoisin Seinäjoelta. Hän syntyi toisena perheen kolmesta lapsesta heidän asuessaan Alavudella. Vuonna 1932 perhe muutti Seinäjoelle. Lapsuusajan kotikaupungilleen Koivusalo lahjoitti yhdessä vaimonsa kanssa yhteensä 20 veistosta.

Koivusalo valmistui kuvanveistäjäksi Suomen Taideakatemian koulusta, ja hänen töitään oli ensi kerran esillä vuonna 1958. Hän osallistui seitsemän kertaa Suomen Taiteilijain yhteisnäyttelyyn ja neljä kertaa Suomen Kuvanveistäjien viisivuotisnäyttelyihin (vuosina 1960, 1965, 1970 ja 1975). Hän oli mukana näyttelyissä myös Pariisissa, Hampurissa, Berliinissä ja Budapestissa. Jussi Koivusalon viimeinen yksityisnäyttely pidettiin vuonna 1991 Galleria Sculptorissa Helsingissä.

Koivusalo käytti materiaaleinaan tavallisimmin pronssia, marmoria, graniittia ja puuta.

Jussi Koivusalo toimi 1960-luvulla Suomen Kuvanveistäjäliiton johtokunnan jäsenenä sekä liiton omistaman taidevalimon
johtajana. Vuonna 1989 hänet nimitettiin liiton kunniajäseneksi. Hän toimi myös Espoon kuvataiteilijoiden puheenjohtajana 1970- ja 1980-luvun vaihteessa.

Jussi Koivusalo avioitui farmaseutti Raili Koivusalon kanssa vuonna 1958. Heillä ei ollut lapsia. Suomen Kulttuurirahastolla on heidän testamenttiinsa perustuva nimikkorahasto, joka tukee kuvataiteilijoita
apurahoilla ja muilla sopivilla tavoilla.

## Kuvia julkisista taideteoksista

Tiedosto:Jussi Koivusalo Dioriittiperhe.jpg|*Dioriittiperhe*, 1961, Pori.
Tiedosto:PaimentyttöSeinäjoki.jpg|*Paimentyttö*, 1963, Seinäjoki.
Tiedosto:Jussi Koivusalo Kurjet 1972.jpg|*Kurjet*, 2020–2021 (1972), Seinäjoki.
Tiedosto:Jussi Koivusalo - Tuuliviiri (1982) - Mankkaan päiväkoti, Vanhan-Mankkaankuja 2 - Mankkaa - Espoo.jpg|*Tuuliviiri*, 1982, Espoo.
Tiedosto:Jussi Koivusalo - Paperipuu ui -patsas (1982) - Keskuspuisto kaupungintalon edessä, Hallintokatu 2 - Äänekoski - 1.JPG|*Paperipuu ui*, 1982, Äänekoski.
Tiedosto:Piiparipaapan polokka by Jussi Koivusalo.JPG|*Piiparipaapan polokka*, *Eelis Panulan muistomerkki*, 1992, Kauhajoki.
Tiedosto:Usko, toivo ja rakkaus by Jussi Koivusalo 1994 Törnävä.JPG|*Usko, toivo ja rakkaus*, 1994, Seinäjoki.
Tiedosto:Jussi Koivusalo Kääntyvät kuutiot 2001.jpg|*Kääntyvät kuutiot*, 2001, Seinäjoki.
Tiedosto:Villa Elfvik.jpg|*Iso Musta*, 2009, Espoo.
Tiedosto:Liike by Jussi Koivusalo 2013 Espoo.JPG|*Liike*, 2013, Espoo. 


## Lähteet

## Aiheesta muualla
*Jussi Koivusalo Taiteilijamatrikkelissa
Jääpallon Neuvostoliiton mestaruussarja 1971–1972

**Neuvostoliiton jääpallon mestaruussarja** kaudella 1971-1972 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Moskovan Dynamo.

## Sarjataulukko

Fili putosi mestaruussarjasta. Tilalle nousi Yunost Omsk.

## Lähteet
Jääpallon Neuvostoliiton mestaruussarja 1976–1977

**Neuvostoliiton jääpallon mestaruussarja** kaudella 1976-1977 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta. Mestaruuden voitti Alma-Atan Dynamo. Mestaruus oli seuran ensimmäinen.

## Sarjataulukko

Vodnik putosi mestaruussarjasta. Tilalle nousi Sibselmash Novosibirsk.

## Lähteet
Jääpallon Neuvostoliiton mestaruussarja 1977–1978

**Neuvostoliiton jääpallon mestaruussarja** kaudella 1977-1978 pelattiin neljäntoista joukkueen kaksinkertaisena sarjana. Sarjan voittaja voitti mestaruuden ja viimeinen putosi sarjasta.Mestaruuden voitti Moskovan Dynamo.

## Sarjataulukko

Sibselmash putosi mestaruussarjasta. Tilalle nousi Vodnik Arkangeli.

## Lähteet
Metsäketo

**Metsäketo** on sukunimi, joka on muun muassa seuraavilla suomalaisilla henkilöillä:

*Annika Metsäketo (s. 1971), juontaja ja radiotoimittaja, Martti Metsäkedon tytär
*Martti Metsäketo (1940–2015), muusikko ja laulaja
*Tomi Metsäketo (s. 1974), laulaja, Martti Metsäkedon poika
Trust (ranskalainen yhtye)

**Trust** on ranskalainen vuonna 1977 perustettu heavy metal -yhtye. Yhtyeen suurin hitti on 1980 julkaistu *Antisocial*, josta amerikkalainen thrash metal -yhtye Anthrax teki englanninkielisen version vuoden 1988 albumilleen *[[State of Euphoria]]*. 1980-luvulla Trustin kokoonpanoon kuuluivat myös Iron Maidenissa soittaneet rumpalit Nicko McBrain ja Clive Burr.

Trust on tunnettu poliittisista ja yhteiskunnallisista sanoituksistaan, joissa on vaikutteita muun muassa anarkismista. Yhtyeen varhaisimpien albumien kappaleissa käsiteltiin muun muassa Neuvostoliittoa, Iranin islamilaista vallankumousta ja ranskalaisten sodanaikaista natsiyhteistyötä.

## Kokoonpano
*Bernie Bonvoisin – laulu
*Norbert Krief – kitara 
*Ismalia Diop – kitara
*David Jacob – basso
*Christian Dupuy – rummut

## Diskografia
### Studiolbumit
**Trust* (1979)
**Répression* (1980)
**Marche ou crève* (1981)
**Trust IV* (1983)
**Rock'n'Roll* (1984)
**En attendant* (1988)
**Europe et haines* (1996)
**Ni Dieu ni maître* (2000)
**13 à table* (2000)

### Livealbumit
**Paris by Night* (1988)
**Live* (1992)
**A Live* (1997)
**Still A-live* (2000)
**Campagne 2006: Soulagez-vous dans les urnes!* (2006)
**À l'Olympia* (2009)
**Live au Rockpalast* (2011)

### Kokoelmat
**Prends pas ton flingue* (1992)
**The Backsides* (1993)
**Anti best of* (1997)
**Gold* (1997)
**Trust: Le Best Of* (2008)

## Lähteet
*Trust Encyclopaedia Metallium.

### Viitteet
Afganistanin krikettimaajoukkue

.
**Afganistanin krikettimaajoukkue** edustaa Afganistania kriketin miesten maajoukkuekilpailuissa. Sitä hallinnoi Afghanistan Cricket Board. Siitä tuli Kansainvälisen krikettiliiton täysjäsen, eli viisipäiväisiä *test match*eja pelaava joukkue 2017. 

## Test matchit
Afganistan on pelannut kesäkuuhun 2020 mennessä neljä test match -ottelua, joista se on voittanut kaksi ja hävinnyt kaksi. Koska test matcheista tavallisesti varsin suuri osa päättyy ratkaisemattomaan, on Afganistan ainoa maa, joka on voittanut vähintään puolet pelaamistaan test match -otteluista. Se on voittanut kerran Bangladeshin ja Irlannin sekä hävinnyt Intialle ja Länsi-Intian saaristolle.

## Yhden päivän maaottelut
Afganistan pelasi ensimmäisen yhden päivän maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) vuonna 2009. Se on pelannut yksipäiväisiä maaotteluja kaikkiaan 126 (tilanne 19.6.2020). Niistä se on voittanut 59, hävinnyt 63 ja tasan on päättynyt yksi ottelu sekä ilman ratkaisua kolme ottelua. Kriketin korkeimman tason maista sillä on positiivinen ottelusaldo Zimbabwea (15 voittoa, 10 tappiota) vastaan. Yhtä aikaa Afganistanin kanssa täysjäsenyyden saavuttanutta Irlantia vastaan sillä on 13 voittoa ja 13 tappiota. Muista "test match -tason" maista Afganistanilla on kolme voittoa ja viisi tappiota sekä Bangladeshia että Länsi-Intian saaristoa vastaan. Sri Lankaa vastaan saldona on yksi voitto ja kolme tappiota. Muita korkeimman tason maita se ei ole voittanut. Muita maita vastaan Afganistanilla on paras ottelutilasto Kanadaa (neljä voittoa, yksi tappio), Skotlantia (8–4), Keniaa (4–2) ja Alankomaita (4–2) vastaan.

Afganistan pelasi MM-kilpailuissa ensimmäisen kerran 2015. Se ei selviytynyt alkulohkosta jatkoon mutta saavutti kuitenkin yhden voiton kukistettuaan Skotlannin.

## Twenty20-maaottelut
Afganistan pelasi ensimmäisen Twenty20-pelimuodon (eli pelin, jossa kummallakin joukkueella on 20 syöttövuoroa) maaottelunsa 2010. Se on 19. kesäkuuta 2020 mennessä pelannut 81 maaottelua, joista se on voittanut 55 ja hävinnyt 25. Se on huippumaista saavuttanut Zimbabwea vastaan kahdeksan voittoa ja yhden tappion, Irlantia vastaan 14 voittoa ja kolme tappiota sekä Bangladeshia vastaan neljä voittoa ja kaksi tappiota. Länsi-Intian saaristoa vastaan sillä on kolme voitto ja neljä tappiota. Muita kärkimaita se ei ole voittanut. Muista maista se on voittanut Skotlannin kaikissa kuudessa ja Omanin kaikissa viidessä ottelussa.

Afganistan selviytyi ICC World Twenty20 -turnauksessa 2016 kymmenen parhaan joukkoon voitettuaan alkukarsintalohkonsa.

## Henkilökohtaisia tilastoja
Afganistanin pelaajista on eniten juoksuja test matcheissa lyönyt Rahmat Shah, kaikkiaan 298, yhden päivän maaotteluissa Mohammad Nabi, 2&nbsp;782 ja Twenty20-maaotteluissa Mohammad Shahzad, 1&nbsp;936. Rashid Khan on "polttanut" Afganistanin pelaajista eniten vastustajia sekä Teat matcheissa, kaikkiaan 23, yhden päivän maaotteluissa, 133, että Twenty20-otteluissa, 87. 

## Lähteet
Koundara

**Koundara** on kaupunki ja prefektuurin hallintokeskus Guinean luoteisosassa Bokén alueen Koundaran prefektuurissa. Sen väkiluku oli 27&nbsp;296 (2014; vuonna 1996 asukkaita oli 13&nbsp;003), joka on vajaa viidennes koko prefektuurin asukasmäärästä (129&nbsp;974 as.).

Kaupunki sijaitsee linnuntietä runsas 330 kilometriä Guinean pääkaupunki Conakrystä pohjoiseen. Koundara on risteyspaikkakunta Labésta Senegaliin (valtionraja linnuntietä noin 18 kilometriä kaupungista pohjoiseen) ja Youkounkounista Guinea-Bissaun Gabuun (raja runsas 35 kilometriä Koundarasta länteen) johtaville maanteille. Se on prefektuurinsa keskeinen karjan, riisin, maapähkinöiden, hirssin ja maissin markkinapaikka. Kaupungissa on valtionsairaala. Ympäröivä maaseutu on pääosin savannia, jota asuttavat useat etniset ryhmät. Koundaran pohjoispuolella alkaa Badiarin kansallispuisto, joka toimii yhteistyössä Senegalin kaakkoisosan Niokolo-Koban kansallispuiston kanssa. 

## Lähteet

## Aiheesta muualla
*Paul Bowers, 10.5.2009 Win-a-Trip: A Town in Guinea  (nytimes.com)
*N. Kristof, 13.5.2009: What a Little Vitamin A Could Do  (nytimes.com)
Gaoual

**Gaoual** on kaupunki ja prefektuurin hallintokeskus Guinean luoteisosan Bokén alueen Gaoualin prefektuurissa. Kaupungin väkiluku oli 20&nbsp;570 (2014); koko prefektuurissa asui 193&nbsp;612 henkeä. Väestön valtaosa koostuu useista islaminuskoisista väestöryhmistä.

Kaupunki sijaitsee Fouta Djallonin ylängöllä, linnuntietä noin 255 kilometriä Guinean pääkaupunki Conakrystä pohjoiseen. Gaoual on Bokén, Labén, Télimélén ja Koundaran maanteiden risteyspaikkakunta, jonka lähistöllä Koumba- ja Tominéjoet liittyvät yhteen muodostaen Kolibajoen (Corubal). Kaupunki on markkinapaikka alueen maataloustuotteille (karja, maapähkinät, riisi, hirssi, puuvilla) ja siellä toimii sairaala. Gaoualin seutu koostuu pääosin kumpuilevasta savannista. Seudulta on löydetty bauksiittia ja rautamalmia.

## Lähteet

## Aiheesta muualla
* Guinea Iron Ore Limited, GIO (rautakaivosyhtiö, jolla kaivostoimintaa Gaoualin seudulla)  (giolimited.com)
Jing Tian

**Jing Tian** (, s. 21. heinäkuuta 1988, Xian, Shaanxi, Kiina) on kiinalainen näyttelijä. Hän on tunnettu rooleistaan elokuvissa *[[The Warring States]]*, *[[Special ID]]* ja *[[Police Story 2013]]*. Hänellä on myös rooli kolmessa Legendary Picturesin elokuvassa: *[[The Great Wall]]*, ** ja *[[Pacific Rim – Kapina]]*.
Mandiana

**Mandiana** on kaupunkikunta ja Mandianan prefektuurin hallinnollinen keskus Kankanin alueella Guineassa. Se sijaitsee Sankaranijoen varrella 87 kilometriä Kankanista itään. Kunnassa on 25&nbsp;700 ja prefekturissa 380&nbsp;100 asukasta (vuonna 2018).

## Maantiede ja ilmasto
Mandianan kunnan pinta-ala on 495 neliökilometriä. Se rajoittuu pohjoisessa Mandianan prefektuurin Koundianin ja Morodoun, idässä Faralakon ja etelässä Kantoumanian kuntiin sekä lännessä Kankanin prefektuurin Missamanan ja Balandougoun kuntiin.

Maisemaa leimaavat alangot, tasangot ja kukkulat. Vesistöjä ovat Sankaranin lisäksi Fié ja viisi järveä. Sankarani on liikennöintikelpoinen.

Seutu kuuluu Sudanin vyöhykkeeseen. Sadekausi kestää kesäkuusta lokakuuhun. Kasvilisuus on metsäsavannia.

## Asutus
Vuonna 1990 perustettuun kuntaan kuuluu kuusi kaupunginosaa, kaksi maaseutupiirikuntaa ja kolme sektoria. Asukkaat ovat etupäässä wasulunkoja. Vallitseva uskonto on islam. Lisäksi on kristittyjä ja animisteja.

## Liikenne, talous ja palvelut
Mandianasta on tieyhteydet Malin rajalle Niantaninaan ja Norsunluurannikon rajalle Noumoudjilaan. Paikallisia elinkeinoja ovat maanviljely, karjanhoito, kalastus, käsityöammatit, pienimuotoinen kaupankäynti ja kullankaivu. Julkisiin palveluihin kuuluvat alakoulut, yläkoulu, lyseo, terveyskeskus, sairaala ja nuorisotalo.

## Matkailu
Kaupungissa ei ole matkailupalveluja. Lähistöllä sijaitsee muinaisen Malin valtakunnan pääkaupunkina pidetty Niani.

## Lähteet

## Aiheesta muualla
* Mandianan kunnan sivusto
Rakkaus ja laki

**Rakkaus ja laki** on Yle TV1:n Kotikatsomo-ohjelmapaikalla tammikuussa 2017 esitetty kolmen TV-elokuvan kokonaisuus. Elokuvista kaksi ohjasi Matti Ijäs ja yhden Juha Lehtola. Elokuvissa teemana on rakkaus, jota syystä tai toisesta käsitellään oikeussalissa saakka.

Elokuvat olivat ohjaaja Matti Ijäksen viimeiset ohjaustyöt Yleisradion palveluksessa ennen hänen eläkkeelle jääntiään.

## Seksuaalinen rakkaus
Elokuvasarjan ensimmäisen osan, *Seksuaalinen rakkaus*, on ohjannut Matti Ijäs ja käsikirjoittajanut Pärttyli Rinne. Elokuva esitettiin Yle TV1:llä 1. tammikuuta 2017 ja sitä katsoi 528&nbsp;000 katsojaa.

Siivousyritys Anneli Cleaningin pomo Anneli (es. Sanna-Kaisa Palo) rakastuu alaiseensa Rauliin (es. Celso de la Molina), mutta tultuaan toistuvasti torjutuksi Anneli ottaa Raulin silmätikukseen.

### Rooleissa

## Vanhempainrakkaus
Elokuvasarjan toisen osan, *Vanhempainrakkaus*, on ohjannut Juha Lehtola ja sen käsikirjoitti Pärttyli Rinne yhdessä ohjaaja Juha Lehtolan ja elokuvassa näyttelevien Elina Hietalan ja Antti Mikkolan kanssa. Elokuva esitettiin Yle TV1:llä 8. tammikuuta 2017.

Laura (es. Elina Hietala) ja Martti (es. Antti Mikkola) ovat onnellisesti naimisissa, kunnes Laura alkaa epäilemään Marttia heidän lapsiensa hyväksikäytöstä. 

### Rooleissa

## Lähimmäisenrakkaus
Elokuvasarjan kolmannen ja viimeisen osan, *Lähimmäisenrakkaus*, on ensimmäisen elokuvan tavoin ohjannut Matti Ijäs ja käsikirjoittajanut Pärttyli Rinne. Elokuva esitettiin Yle TV1:llä 15. tammikuuta 2017 ja sitä katsoi 504&nbsp;000 katsojaa.

Katja (es. Meri Nenonen) on menestynyt asianajaja, joka on juuri saanut siirron kiinalaiseen asianajotoimistoon. Kotimatkalla sattuva onnettomuus muuttaa kuitenkin Katjan tulevaisuuden suunnitelmat.

### Rooleissa

## Lähteet
Erko Laurimaa

**Erko Laurimaa ** (s. 23. tammikuuta 1987 Räpla, Viro) on virolainen kitaristi, joka on soittanut tunnetuissa virolaisissa bändeissä, kuten Shanon, Glive, Spido. Vuodesta 2013 lähtien hän on ollut Smilersin jäsen.
Oodi (täsmennyssivu)

**Oodi** voi tarkoittaa seuraavia asioita:

* oodi, lyyrinen runo
* Helsingin keskustakirjasto Oodi
* Oodi, opiskelun ja opetuksen tuen tietojärjestelmä
* "Oodi", Katri Ylander & Yksinäinen yhtye -kokoonpanon kappale
* *[[Oodi (albumi)|Oodi]]*, Nolo et Rähjä -yhtyeen albumi
Heikki Välivehmas

**Heikki Ilmari Välivehmas** (s. 7. maaliskuuta 1962) on suomalainen prikaatikenraali. Välivehmas jäi reserviin Puolustusministeriön suunnitteluyksikön johtajan tehtävästä.

## Lähteet
Anette Reuterskiöld

**Anna (Anette) Beata Sofia Reuterskiöld** (16. huhtikuuta 1804 Viapori – 25. joulukuuta 1880 Porvoo) oli suomalainen kirjailija ja seurapiirineiti. Hänet mainitaan Suomen Naisyhdistyksen 1896 julkaisemassa matrikkelissa *Biograafisia tietoja Suomen naisista eri työaloilla* kirjoittamansa julkaisemattoman näytelmän ansiosta. Hän oli Fredrika Runebergin läheinen ystävä.

## Perhesuhteet
Anette Reuterskiöldin vanhemmat olivat Viaporin linnoituksessa palvellut Carl Vilhelm Reuterskiöld (1770–1832) ja Helena Charlotta de Frese (1771–1811) toisessa aviossaan. Hänellä oli kaksi vanhempaa siskoa Vilhelmina Charlotta (1800–1839) ja Christina Fredrika (1801–1883), joka oli naimisissa alikapteeni Gabriel Vilhelm Julius Beckerin (1793–1844) kanssa, sekä  nuorempi sisko Henriette Gustava, joka oli naimisissa lääketieteen tohtori Frans Johan Rabben (1801–1879) kanssa. Hänen sisarpuoliaan äidin ensimmäisestä liitosta olivat tutkimusretkeilijä ja liikemies Carl Ulric von Hauswolff (1791–1843) ja sotavankeudestaan kirjan *En svensk flickas dagbok under krigsfångenskap i Ryssland 1808-1809*  kirjoittanut Adelaide Eleonora Sophia von Hauswolff (1789–1842).

Aikanaan kiistanalaisessa maineessa ollut sotilas, poliitikko ja seikkailija Waldemar Becker (Becker-bei) oli Anetten sisarenpoika. Fredrika Runeberg pyytää kirjeessään pojalleen Walterille, että hän suhtautuisi Becker-beihin kohteliaasti.

Anette ei avioitunut, hänellä ei ollut ammattia eikä omaa kotia, vaan hän asui varakkaiden ystäviensä luona. 

## Lähteet

## Kirjallisuutta
* 
* 
*
Marvi Vallaste

**Marvi Vallaste** (s. 28. elokuuta 1983) on virolainen laulaja. 

Marvi on syntynyt Saarenmaan Kärlassa ja lopetti vuonna 1999 Kärlan peruskoulun. Samana vuonna hän lopetti viuluopinnot Kuressaaren Musiikkikoulussa. Kesällä 2003 hän valmistui lukiosta ja 2008 Georg Otsa nimeline Tallinna Muusikakool -nimisestä musiikkioppilaitoksesta. 

Keväällä 2012 Marvi osallistui Euroviisuihin Ott Lepland taustalaulajana. Balladi "Kuula" sijoittui Bakussa järjestetyssä finaalissa kuudenneksi. 

Marvi edusti Viroa myös vuoden 2014 Euroviisuissa Kööpenhaminassa Tanja Mihhailovan taustalaulajana. 

Alkuvuodesta 2014 Vallaste, Tarvi Kull ja Kaspar Kalluste perustivat elektropoptrion Würffel. 

Kesällä 2014 Marvi jätti Würffelin ja saman vuoden lokakuussa hän synnytti esikoisensa. 

## Diskografia
Marvi on esiintynyt useiden yhtyeiden kokoonpanoissa. Hän on tehnyt yhteistyötä useiden jazzmuusikoiden kanssa ja toiminut taustalaulajana Viron tunnetuimmissa yhtyeissä, kuten Tanel Padar & The Sun ja Traffic. Marvi kuuluu Ott Leplandin bändin jäsenistöön taustalaulajana. 

### Singlet
* "Koos nii hea" (2008)
* "Kuhu unenäod saata" (2008) 
* "See tüdruk" (2009)
* "Homme hommikul" (2010)
Shanon

**Shanon** on virolainen melodista poprockia soittava yhtye, joka perustettiin Tallinnassa vuoden 2007 syyskuussa. 

## Kokoonpano
* Taavi Immato – laulu, kitara
* Janek Harik – kitara
* Arno Karis – basso
* Henry - pää – rummut

## Albumit
* "Üksinda" (2009)
* "Tuhat ja üks ööd" (2012)
Yhtenäispatentti

**Yhtenäispatentti** (Unitary Patent, UP) on uudenlainen eurooppapatentin muoto, joka astui voimaan 1.6.2023. Yhtenäispatentti ei korvaa eurooppapatenttia vaan on sen vaihtoehto. Sen jälkeen kun eurooppapatenttihakemus on hyväksytty, hakija voi valita, saattaako sen voimaan vanhaan malliin maakohtaisena eurooppapatenttina vai valitseeko useimmat EU-maat kattavan yhtenäispatentin sekä mahdollisesti sen lisäksi eurooppapatentin niissä maissa, jotka eivät kuulu yhtenäispatenttijärjestelmään.

On arvioitu, että yhtenäispatentin vuosimaksut tulevat halvemmiksi kuin yhtä laajasti voimaan saatetun eurooppapatentin silloin, kun patenttisuojaa halutaan neljässä tai useammassa maaassa. Ehkä vieläkin suurempia säästöjä voi tulla käännös- ja asiamieskuluissa. Toisaalta eurooppapatentti mahdollistaa edelleen patenttisuojan rajaamisen patentinhakijan haluamiin kohdemaihin silloin, kun se on sopivin ja kustannustehokkain ratkaisu.

## Sopimusmaat
Yhtenäispatenttijärjestelmässä on 1.6.2023 alkaen mukana 17 EU-jäsenmaata: Alankomaat, Belgia, Bulgaria, Latvia, Liettua, Luxemburg, Italia, Itävalta, Malta, Portugali, Ranska, Ruotsi, Saksa, Suomi, Slovenia, Tanska ja Viro. Lisää EU-jäsenmaita odotetaan liittyvän mukaan myöhemmin.

## Yhdistetty patenttituomioistuin
Uudessa järjestelmässä yhtenäispatentteja ja siihen liittyneissä maissa voimaansaatettuja eurooppapatentteja koskevat riidat riidat käsitellään uudessa yhdistetyssä patenttituomioistuimessa (Unified Patent Court, UPC).

Yhdistetyn patenttituomioistuimen keskusjaostot ovat Pariisissa ja Münchenissä. Niiden lisäksi useimmissa mukaan liittyneissä maissa, kuten Suomessa, toimii paikallisjaosto. Suomen paikallisjaosto toimii markkinaoikeuden yhteydessä. Tämä mahdollistaa yhtenäispatentteja koskevien riitojen oikeuskäsittelyn myös Helsingissä.

Patentin voi jatkossa mitätöidä yhdellä päätöksellä koko yhtenäispatenttialueella. Myös patentin loukkaaminen käsitellään keskitetysti yhdistetyssä patenttituomioistuomessa.

Patentinhaltijalla on kuitenkin mahdollisuus jättää perinteiset eurooppapatenttinsa UPC-käsittelyn ulkopuolelle, jolloin riidat käsitellään kunkin maan omassa tuomioistuimessa kuten ennenkin. Tämä niin sanottu opt-out -mahdollisuus edellyttää UPC:lle tehtävää ilmoitusta, jonka voi tehdä milloin vain seitsemän vuoden siirtymävaiheen aikana. Ilmoitusta ei kuitenkaan voi tehdä, jos patenttia vastaan on ehditty nostaa kanne UPC:ssa.

## Lähteet

## Aiheesta muualla
* Yhtenäispatentti (PRH)
* Unitary Patent (EPO) 
* Unified Patent Court (UPC)
* Eurooppalainen patenttijärjestelmä uudistuu – keskustelun aika Suomessa on nyt, EK, 15.4.2014.
Ingólfr Arnarson

**Ingólfr Arnarson** (myös *Ingólfur Arnarsson*, joidenkin lähteiden mukaan *Ingolf Bjǫrnolfsson*) oli norjalaissyntyinen mies, jota pidetään Islannin ensimmäisenä vakituisena asukkaana. Keskiaikana laaditun Ari Þorgilssonin kronikan mukaan hän asettui perheineen asumaan *Savujen lahdeksi* eli Reykjavikiksi nimeämälleen paikalle vuonna 874. Kertomusten mukaan Islantiin oli aikaisemminkin tullut merenkulkijoita ja irlantilaisia munkkeja, mutta nämä eivät asettuneet sinne pysyvästi asumaan – munkit lähtivät, koska eivät halunneet asua samassa paikassa “norjalaisten pakanoiden” kanssa. 

Ingólfrin kerrotaan paenneen Norjan Dalsfjordenista velipuolensa Hjǫrleifr Hróðmarssonin kanssa heidän sekaannuttuaan sukujen välisiin verikostoihin. Reykjavikin he olisivat valinneet asuinpaikaksi siten, että heidän mereen heittämänsä tukit ajautuivat siellä maihin, mikä oli heille jumalten antama merkki. Hjǫrleifr kuoli pian Islantiin asetuttuaan, kun hänen oma orjansa tappoi hänet.

## Lähteet
Anna Elisabeth Baer

**Anna Elisabeth Baer** (1722 Kokkola – 1799) oli yksi Turun rikkaimmista kauppiaista 1700-luvun jälkipuoliskolla. Hänen vanhempansa olivat raatimies ja kauppias Kristoffer Carlbohm ja Anna Warg. 

Baerin tukkukauppias- ja laivanvarustajamies Anders Baer kuoli vuonna 1770 ja Anna Elisabeth jatkoi perheyrityksen johtamista lähes kolmekymmentä vuotta miehensä kuoleman jälkeen. Heillä oli 13 lasta. Baerin nimissä on lähetetty kauppakollegiolle useita liiketoimintaan liittyviä anomuksia. Hän oli myös laivanvarustaja. Anna Elisabeth omisti Turussa useita kiinteistöjä sekä osuuksia tupakka- ja tiilitehtaasta, ja hoiti yhdessä Elisabet Wittfoothin kanssa Turun raatihuoneen kaupunginkellarin anniskelupaikkaa. 

Baer halusi yhdessä kirjansitoja Södermanin lesken kanssa äänestää valtiopäivävaaleissa Turussa vuonna 1771 ja lähetti maaherralle kirjeen asiaan liittyen. Naiset perustelivat vaatimustaan sillä, että he maksoivat veroja yhtä paljon kuin äänioikeutetut miehet.

## Lähteet
Jukka Tammenoksa

**Jukka Tammenoksa** (24. elokuuta 1906 Ruokolahti – 27. joulukuuta 1980 Helsinki) oli suomalainen kauppaneuvos, joka teki elämäntyönsä Chymos Oy:n toimitusjohtajana.

Suoritettuaan keskikoulun oppimäärän 1922 hän lähti opiskelemaan kaupallisia aineita Britanniaan ja suoritti sen jälkeen Saksassa viinikemian kurssin. Sen ohessa hän tutustui saksalaiseen viini- ja mehuteollisuuteen. Lisäksi hän perehtyi Tanskaan ja Britanniaan tekemillään matkoilla näiden maiden olut- ja virvoitusjuomateollisuuteen.

Hänen isänsä, vuorineuvos Wäinö Tammenoksa oli perustanut vuonna 1906 nykyisen Imatran alueella sijaitsevalle Tainionkoskelle ’’Alkoholittomien Juomien Tehdas Chymos’’ -nimisen marjanjalostusyrityksen.

Wäinö Tammenoksa luovutti vuonna 1929 toimitusjohtajan tehtävät pojalleen Jukalle, joka oli vasta 23-vuotias. 

Jukka Tammenoksa luopui toimitusjohtajan tehtävistä 1952 ja siirtyi hallituksen puheenjohtajaksi. Toimitusjohtajaksi siirtyi lyhyeksi ajaksi hänen veljensä Olavi Tammenoksa, ja hänen jälkeensä yhtiöön nimitettiin suvun ulkopuolinen toimitusjohtaja.
 
Hän toimi aktiivisesti hedelmä- ja marjanjalostusjärjestöjen luottamustehtävissä. Lisäksi hän toimi muun muassa Kokoomuksen paikallisosastossa, Lappeenrannan Säästöpankin isännistössä, Viipurin ja Lappeenrannan kauppakamareissa, Kauppakorkeakoulun valtuuskunnassa ja Suomi–Neuvostoliitto-Seuran Lappeenrannan osastossa. 

Hän sai kauppaneuvoksen arvonimen 1948.

## Lähteet
*
Korealainen mytologia

**Korealainen mytologia** koostuu legendoista, kansantaruista ja uskomuksista, jotka tulevat eri puolilta Korean niemimaata. Niiden alkuperänä ovat erilaiset yhdistelmät korealaista shamanismia, buddhalaisuutta sekä Kiinasta perittyjä kungfutselaisia ja taolaisia kansantaruja ja myyttejä. Kertomukset voivat myös vaihdella suuresti alueittain, jopa maan sisällä. Esimerkiksi Jejun saarella elävillä korealaisilla on hyvin erilainen elämäntapa kuin mantereella, jonka takia myyteistä on kehittynyt erilaisia variaatioita.

Korean shamanismilla ja animismilla oli pitkään hallitseva asema korealaisten uskonnollisessa elämässä. Tähän liittyy muun muassa vuorten, eläinten ja kasvien palvontaa, johtuen uskomuksesta että kaikilla luonnonelementeillä on sielu. Korealaisessa shamanismissa onkin hyvin paljon samanlaisia piirteitä kuin Japanin šintolaisuudessa. Valtiollisena uskontona buddhalaisuus kuitenkin syrjäytti sen noin 700-luvulla, ja sen jälkeen kungfutselaisuus.

Keskeisiä korealaisia jumalia ovat Dangun, Hwanung, Habaek, Igong ja Jumong.

## Lähteet

## Aiheesta muualla
Mr. Smith lähtee Washingtoniin

**Mr. Smith lähtee Washingtoniin** (engl. *Mr. Smith Goes to Washington*) on yhdysvaltalainen poliittinen komediadraamaelokuva vuodelta 1939. Elokuvan ohjasi ja tuotti Frank Capra Columbia Pictures -tuotantoyhtiölle. Sidney Buchman laati elokuvan käsikirjoituksen, joka perustuu Lewis R. Fosterin kirjoittamaan julkaisemattomaan tarinaan *The Gentleman from Montana*. Pääroolia näytteli James Stewart. Elokuvan kaupallinen ensi-ilta oli 19. lokakuuta 1939.

## Juoni

Osavaltion kuvernööri Hubert Hopper nimittää partiojohtaja Jefferson Smithin Yhdysvaltain senaattiin istuvan senaattorin kuoltua kesken virkakautensa. Senaattorina Smith esittää liittovaltion rahoitusta maa-alueen ostamiseksi poikaleirin rakennuspaikaksi. Jim Taylorin johtama poliittinen ryhmittymä ja sitä edustava senaattori Joseph Paine, joka on Smithin ystävä, vastustavat Smithin esitystä, koska he haluavat rakentaa padon leirin suunnitellulle rakennuspaikalle. Paine väittää valheellisesti, että Smith omistaa kyseisen maa-alueen ja tavoittelee siis esityksellään henkilökohtaista hyötyä. Smith on jo aikeissa lähteä Washingtonista, mutta sihteerinsä Clarissa Saundersin innoittamana hän aloittaakin senaatissa pitkän puheen todistaakseen syyttömyytensä.

## Rooleissa

## Vastaanotto
*Mr. Smith lähtee Washingtoniin* sai yksitoista Oscar-ehdokkuutta ja voitti lopulta yhden Oscar-palkinnon, joka myönnettiin Fosterille parhaasta alkuperäisestä käsikirjoituksesta. Vuonna 1989 elokuva valittiin säilyttäväksi National Film Registry -arkistossa. Vuonna 2007 Yhdysvaltain elokuvainstituutti (AFI) valitsi sen kaikkien aikojen 26. parhaaksi elokuvaksi.

## Lähteet
Pseudohalogeeni

**Pseudohalogeeni** on molekyyli, joka muistuttaa kemialliselta käyttäytymiseltään hyvin läheisesti halogeeneja. Termin lanseerasivat L. Birkenbach ja K. Kellemann vuonna 1925 ja teoriansa he perustivat useita pseudohalogeeneja koskeviin tutkimuksiinsa. Pseudohalogeenien ioneja kutsutaan pseudohalideiksi ja ne ovat kemialliselta käyttäytymiseltään lähellä halideja.

Tyypillisiä pseudohalogenideja ovat muun muassa syanidi-, syanaatti-, isosyanaatti-, tiosyanaatti-, selenosyanaatti- (SeCN-),  tellurosyanaatti- (TeCN-) ja atsidi-ionit. Hieman harvinaisempia ovat disyanamidi- (C(CN)2-), disyanofosfidi- (P(CN)2-) ja trisyanometanidi-ionit (C(CN)3-) sekä eräät siirtymämetallien kompleksit, kuten tetrakarbonyylikoboltaatti- ([Co(CO)4-]) ja pentakarbonyylimanganaatti-ionit ([Mn(CO)5-]).

Pseudohalogeenien kemialliset ominaisuudet muistuttavat halogeeneja, ja jotta molekyyli voidaan luokitella pseudohalogeeniksi, sen täytyy täyttää useat seuraavista ehdoista.
#Pseudohalogeeni muodostaa dimeerisen molekyylin muotoa X2, esimerkiksi disyaani ja dikobolttioktakarbonyyli.
#Pseudohalogenidien ja hopean, elohopean ja lyijyn suolat ovat veteen liukenemattomia tai hyvin niukkaliukoisia.
#Pseudohalogenit muodostavat happaman hydridin, esimerkiksi vetysyanidi.
#Nämä hapot muodostavat ionisidoksellisia suoloja alkalimetallien kanssa.
#Pseudohalogenidit voidaan halogeenien tavoin hapettaa dimeerisiksi helposti haihtuviksi molekyyleiksi.
#Kuten halogeenit muodostavat interhalogeeniyhdisteitä myös pseudohalogeenit voivat muodostaa samankaltaisia interpseudohalogeeniyhdisteitä, esimerkiksi syanogeenikloridi ja -bromidi.
#Pseudohalogeenit reagoivat halogeenien tavoin disproportioituen emäksisissä vesiliuoksissa.
#Pseudohalogeenien ryhmäelektronegatiivisuus on samaa luokkaa halogeenien elektronegatiivisuuden kanssa.

## Lähteet
Dangun

**Dangun Wanggeom** tai **Tan’gun** (hangul: 단군왕검, hanja: 檀君王儉) on korealaisessa mytologiassa esiintyvä korealaisten ensimmäinen kuningas. Tarun mukaan Dangun on luoja Hwaninin pojanpoika ja Hwanungin poika, josta tuli kuningas vuonna 2333 eaa.

## Myytti

Dangunista kertovat eri tarinat poikkeavat toisistaan jossain määrin. Näistä yhden mukaan Hwanung lähti taivaasta hallitakseen maata nykyiseltä Baekduvuorelta käsin. 3&nbsp;000:n seuraajansa kanssa Hwanung perusti pyhän kaupungin vuoren laelle santelipuun alapuolelle. Tällöin tiikeri ja karhu toivoivat muuttuvansa ihmisiksi. Hwanung määräsi molemmat viettämään 100 päivää luolassa syöden ainoastaan marunoja ja valkosipulia. Tiikeri kyllästyi kesken ja lähti luolasta, mutta karhu jäi ja muuttui kolmen viikon kuluttua kauniiksi naiseksi. Naiseksi muuttunut karhu ei löytänyt itselleen miestä ja niinpä se rukoili santelipuun alla. Hwanung kuuli rukoukset ja otti karhun vaimokseen. Karhu tuli raskaaksi ja pari sai lapsen, joka sai nimekseen Dangun Wanggeom. Dangun perusti puolestaan Gojoseonin kuningaskunnan vuonna 2333 eaa. Dangunin sanotaan hallinneen vuoteen 1122 eaa. saakka. Yhden tarinan mukaan Kiinasta saapui tunnettu tietäjä Kija (), joka pakeni Koreaan oman maansa levottomuuksia. Dangunin sanotaan luopuneen kruunusta Kijan hyväksi muuttuen itse vuorenjumalaksi.

## Merkitys

Tarinan tärkeä piirre on korealaisten yhdistäminen taivaalliseen alkuperään. Taruissa Dangun yhdistetään myös maatalouteen, minkä takia hänen tarinansa on arveltu perustuneen johonkin historialliseen henkilöön jossakin Keltaisenjoen varhaisissa kaupunkivaltioissa. Varhaiset tunguusi- ja korealaisheimot käyttivät toteemieläimiä, kuten tarinassa esiintyvät karhu ja tiikeri. Arkeologisia todisteita Gojoseonin perustamisesta vuonna 2333 eaa. ei ole, mutta Etelä-Mantšuriaan ilmestyi 1400-luvulla eaa. pronssikautinen kulttuuri, jonka myötä muodostui todennäköisesti pienikokoisia kaupunkivaltioita, kuten Gojoseon.

Dangunilla on alttari Ganghwan saarella, jota joskus väitetään Dangunin itsensä rakentamaksi. Tangunin syntymäpäivä vuoden kymmenennen kuukauden kolmantena päivänä on vapaapäivä korealaisissa kouluissa.

Lokakuussa 1993 Pohjois-Korean tiedeakatemia tiedotti löytäneensä Dangunin ja tämän vaimon haudan Kangdongista lähellä Pjongjangia. Seuraavan vuoden lokakuussa paikalle valmistui "jälleenrakennettu" Dangunin mausoleumi.

## Lähteet
ERd

**ERd** on VR:n InterCity-liikenteessä käyttämä kaksikerroksinen ravintolavaunu. Sarjatunnuksessa **E** tarkoittaa II-luokan vaunua, **R** ravintolavaunua ja **d** kaksikerroksista IC-vaunua. Vaunun alakerrassa on ravintola sekä yläkerrassa kabinetti ja istumapaikkoja. Vaunussa on yhteensä 80 paikkaa, joista 12 on kabinetissa.

VR tilasi 15 ensimmäistä ERd-vaunua Transtechilta 2011. Tilaukseen sisältyi optio 11 ravintolavaunusta. Ensimmäisten vaunujen valmistus aloitettiin Transtechin Otanmäen tehtaalla kesällä 2012. Huhtikuussa 2013 VR käytti optionsa ja tilasi Transtechilta 11 ERd-vaunua lisää. Ensimmäinen ERd-vaunu valmistui joulukuussa 2013, ja se esiteltiin medialle Helsingissä 8. tammikuuta 2014. Ensimmäinen kaupallinen ajo tapahtui 27. tammikuuta 2014 junassa IC 43 Helsingistä Ouluun. Kaikki 26 vaunua tulivat käyttöön vuoteen 2015 mennessä. Vuonna 2019 VR tilasi seitsemän ERd-vaunua, jotka tulivat liikenteeseen vuonna 2021.

ERd-vaunut, kuten ravintolavaunut lähtökohtaisestikin, palvelevat päiväjunissa vaunussa numero 3. Yöjunissa ERd-vaunuja käytetään toistaiseksi vain poikkeustilanteissa, yleensä niissä käytetään lähtökohtaisesti Rx-vaunuja.

## Lähteet
* Škoda Transtech: Ravintolavaunu, tekniset tiedot 
* VR: InterCity-junien vaunukartta

### Viitteet
Vähäjärvi (Tampere, Härmälä)

**Vähäjärvi**  on Pirkanmaalla Tampereen Härmälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Vähäjärvi on osa Härmälänojan valuma-aluetta.

## Maantietoa
Järvi on 250 metriä pitkä, 100 metriä leveä ja sen pinta-ala on 1,4 hehtaaria. Järvi sijaitsee Tampereen Härmälän kaupunginosassa Pirkkahallin koillispuolella, mutta järven lähiympäristö on metsää ja suota. Suolla oleva oja on johdettu Härmälänojaan, mutta samaa ojaa myöten tasaantuu myös järven vedenpinta. Järven rantaviivan pituus on 500 metriä. Rannat ovat soistumassa ja järvi on kasvamassa umpeen. Rantaa myöten kulkee polku, joka on yhdistetty jalankulun ja pyöräilyn verkostoon.

## Historiaa
Vuoden 1939 Tampereen kaupungin asemakartassa  Vähäjärvi, joka sijaitsi lentoaseman pohjoispuolella, laski lyhyttä ojaa myöten etelästä tulevaan ”Saranojaan”, joka muuttui tämän jälkeen ”Vähäojan” nimiseksi.

Vuoden 1953 peruskartassa Vähäjärvi sijaitsi sen eteläpuolella olevan Härmälän lentokentän ja pohjoisessa olevan Härmälän kaupunginosan välissä. Samalla suolla sijaitsi myös ampumarata. Vuoden 1980 kartasta huomaa, että laskuoja on kasvanut umpeen ja järven rantaviiva on muuttunut samalla, kuin lentokentän rakennuksille on varattu tilaa kaatamalla suon reunaan täytemaata. Lentokenttä kävi suurille koneille liian lyhyeksi eikä sitä voitu enää pidentää. Siksi uusi rakennettiin Pirkkalaan ja Härmälän kentän alue otettiin asumis- ja teollisuuskäyttöön. Vuoden 1991 kartassa kiitotie on otettu muuhun käyttöön, asuinalueita on laajennettu ja Pirkkahalli on rakennettu järven eteläpuolelle.

## Lähteet
Patjakasvi

**Patjakasvi** on kasvi, jonka tiheähaaraiset versot muodostavat tiiviin patjamaisen tai puolipallomaisen mättään. Patjakasvi voi olla monivuotinen ruoho tai puuvartinen varpu. Kasvutapa on edullinen erityisesti tuulisissa, kylmissä ja kuivissa olosuhteissa, kuten napa-alueilla, korkealla vuoristoissa ja aavikoilla. Tiivis muoto suojaa kasvin versoja tuulelta ja kylmyydeltä. Kun aurinko lämmittää kasvia, patjan sisäinen lämpötila saattaa nousta jopa kymmenen astetta ympäristön lämpötilaa korkeammaksi.


Image:Silene acaulis - Fjellsmelle.jpg|Tunturikohokki (*Silene acaulis*) on pohjoisten napa-alueiden ja vuoristojen patjakasvi.
Image:Antarctic Pearlwort.jpg|*[[Colobanthus quitensis]]* on eteläisten napa-alueiden patjakasvi.
Image:Astragalus phoenix 6.jpg|Kurjenherneisiin kuuluva *[[Astragalus phoenix]]* on aavikolla kasvava patjakasvi.


## Lähteet
Tonga kesäolympialaisissa 2012

**[[Tonga]]** osallistui **[[Kesäolympialaiset 2012|Lontoon kesäolympialaisiin vuonna 2012]]** joukkueella, johon kuului kolme urheilijaa, jotka osallistuivat uintiin ja yleisurheiluun. Maan lipunkantajana avajaisissa toimi uimari Amini Fonua ja päättäjäisissä puolestaan yleisurheilija Joseph Andy Lui. Maa ei onnistunut voittamaan olympiamitalia ensimmäistä kertaa vuoden 1996 Atlantan kesäolympialaisten jälkeen.

## Joukkue
### Uinti

*Amini Fonua - Miesten 100 metrin rintauinti

### Yleisurheilu

*Joseph Andy Lui - Miesten 100 metrin juoksu
*Ana Po'uhila - Naisten kuulantyöntö

## Lähteet
Wang Yafan

**Wang Yafan** (s. 30. huhtikuuta 1994 Nanjing) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 49 maaliskuussa 2019 ja nelinpelissä samalla sijalla helmikuussa 2016. Hän on voittanut urallaan yhden WTA-turnauksen kaksinpelissä ja kolme nelinpelissä.

Syyskuussa 2014 pelatussa Kantonin turnauksessa ensimmäisessä WTA-turnauksen pääsarjaottelussaan maailmanlistan sijalla 251 ollut Wang yllätti turnauksessa ykköseksi sijoitetun Samantha Stosurin. Ensimmäisen WTA-turnausvoittonsa Wang saavutti nelinpelissä Kuala Lumpurissa maaliskuussa 2015. Grand Slam -turnauksen pääsarjassa Wang pelasi ensimmäisen kerran Australian avoimissa 2016, jossa hävisi avauskierroksella Maria Sakkarille. Toisen WTA-turnausvoiton nelinpelissä Wang saavutti WTA Elite Trophy -turnauksessa Zhuhaissa marraskuussa 2015.

Wang voitti ensimmäisen kaksinpelin WTA-turnauksensa Acapulcossa 2019.

## Lähteet

## Aiheesta muualla
* 
* 
*
Luettelo kaukalopikaluistelun olympiamitalisteista

Kaukalopikaluistelu on ollut talviolympialaisten kisaohjelmassa vuoden 1992 talviolympialaisista lähtien. Lajin menestynein maa olympialaisissa on Etelä-Korea. Menestynein urheilija on Viktor An, joka on edustanut sekä Etelä-Koreaa että Venäjää.

## Miehet
### 500 metriä

### 1 000 metriä

### 1 500 metriä

### 5 000 metrin viesti

## Naiset
### 500 metriä

### 1 000 metriä

### 1 500 metriä

### 3 000 metrin viesti

## Lähteet